Държавен вестник, бр. 63, 2013 г., стр. 3

БРОЙ  63	
Д Ъ Р Ж А В Е Н  В Е С Т Н И К 	
СТР.  3  
Р Е Ш И :
Взема акт от Препоръка № 202 на Меж­
дународната организация на труда относно 
минимума на социалната защита, приета на 
101-вата сесия на Международната конфе­
ренция на труда на 14 юни 2012 г. в Женева.
Решението е прието от 42-то Народно 
събрание на 10 юли 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
5574
ПРЕЗИДЕНТ 
НА РЕПУБЛИКАТА
УКАЗ № 135
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Кирил Любомиров Топалов 
за извънреден и пълномощен посланик на 
Република България при Светия престол и 
Суверенния военен хоспиталиерен орден на 
Свети Йоан от Йерусалим, Родос и Малта.
Изпълнението на указа възлагам на ми­
нистъра на външните работи.
Издаден в София на 2 юли 2013 г.
Президент на републиката: 
Росен Плевнелиев
Министър-председател: 
Пламен Орешарски
Подпечатан с държавния печат.
5446
КОНСТИТУЦИОНЕН СЪД
РЕШЕНИЕ № 5
от 9 юли 2013 г.
по конституционно дело № 13 от 2013 г.
Конституционният съд в състав: предсе­
дател: Димитър Токушев, членове: Благовест 
Пунев, Пламен Киров, Красен Стойчев, Цан­
ка Цанкова, Стефка Стоева, Румен Ненков, 
Кети Маркова, Георги Ангелов, Борис Вел­
чев, Анастас Анастасов, Гроздан Илиев, при 
участието на секретар-протоколиста Снежана 
Петрова разгледа в закрито заседание на 9 юли 
2013 г. конституционно дело № 13 от 2013 г., 
докладвано от съдията Димитър Токушев.
Делото е образувано на 23.05.2013 г. по 
искане на 96 народни представители от 42-то 
Народно събрание за обявяване изцяло за 
незаконни изборите за народни представите­
ли за 42-ро Народно събрание, произведени 
на 12 май 2013 г. В искането се съдържат 
оплаквания за допуснати съществени нару­
шения на Конституцията и Изборния кодекс 
(ИК) в предизборния и изборния ден, които 
се конкретизират в извършване на следното: 
недопустима агитация в деня за размисъл и 
в деня на изборите; участие на социологиче­
ски агенции в публичната част на кампани­
ята, трайното им обвързване с определена 
политическа сила – участник в изборите, и 
изнасяне от тези агенции на данни, които 
са довели до промяна на обществено-поли­
тическите нагласи за гласуване; гласуване 
в чужбина, извършено в противоречие с 
правилата на Изборния кодекс; неспазване 
на изискванията на чл. 26, ал. 1, т. 22б ИК 
и купуване на гласове в изборния процес в 
редица райони и избирателни секции.
Производството е по чл. 149, ал. 1, т. 7 
от Конституцията.
С определение от 29. 05. 2013 г. делото 
е допуснато за разглеждане по същество. 
Като заинтересовани страни са конститу­
ирани Народното събрание, президентът на 
Република България, Министерският съвет, 
министърът на вътрешните работи, минис­
търът на външните работи, министърът на 
правосъдието, министърът на регионалното 
развитие и благоустройството, Върховният 
административен съд, главният прокурор, 
омбудсманът, Централната избирателна 
комисия, асоциация „Прозрачност без гра­
ници“, Гражданска инициатива за свобод­
ни и демократични избори, Националната 
асоциация „Българско сдружение за честни 
избори и граждански права“, Фондация 
„Младежка толерантност“, Институтът за 
социална интеграция, Институтът за раз­
витие на публичната среда и Българският 
хелзинкски комитет.
Постъпили са становища от част от кон­
ституираните заинтересовани страни.
Министърът на вътрешните работи взема 
отношение по организацията и провеждането 
на изборите за народни представители из­
вън страната. Според него е неоснователно 
искането за обявяване на незаконност на 
избора на народни представители въз основа 
на резултатите от гласуването в чужбина.
Главният прокурор също намира искането 
за неоснователно. Според него направените 
съждения от вносителите на искането почи­
ват върху обективно неизмерими величини 
или твърдени закононарушения, чийто ефект 
върху упражняването на активното избира­
телно право е неустановим по достатъчно 
надежден начин. Главният прокурор счита 
другите твърдения за извършени наруше­
ния за неоснователни с оглед на искането